pythainlp/thai_wikipedia_clean_20230101 huggingface dataset:
บิรโด เป็นสิ่งมีชีวิตที่ดูเหมือนมนุษย์ มีผิวสีชมพูและโบว์ผูกผมสีแดงขนาดใหญ่ และมีปากเป็นรูวงกลมเพื่อที่จะเป็นอาวุธสำหรับการปล่อยไข่ บิรโดชอบใส่แหวนเพชรขนาดใหญ่ แต่ในรุ่นแรกของเธอนั้น เธอมีหน้าท้องที่มีสีส้ม และถูกใส่ชื่อผิดให้เป็น ออสโทร ในเกมซุปเปอร์ มาริโอ บราเธอส์ 2 หลังจากนั้นจึงถูกทำให้ถูกต้องในเกมซุปเปอร์ มาริโอ แอดวานซ์ของอุปกรณ์เกมบอยแอดวานซ์
นับตั้งแต่ตัวละครนี้เป็นที่รู้จักในอเมริกาเหนือ ข้อสงสัยส่วนใหญ่จึงอยู่ที่เรื่องเพศของบิรโด โดยคู่มือภาษาญี่ปุ่นได้เขียนชื่อตัวละครนี้ว่า "แคเธอรีน" แต่เธอมักเป็นที่รู้จักในชื่อ "เคธี่" อย่างไรก็ตาม ในคู่มือภาษาอังกฤษของ "ซุปเปอร์มาริโอบารเธอร์ส 2" บิรโดถูกกล่าวว่า เป็นสัตว์เพศผู้ที่เชื่อว่าเขาเป็นเพศเมียและสมควรเรียกเธอว่า "เบอร์เดตตา" แต่หลังจากนั้น ความเชื่อเรื่องบิรโดเป็นเพศผู้จึงถูกลืมไป ด้วยเหตุผลว่าหลักฐานนี้มีข้อสนับสนุนไม่เพียงพอเมื่อเทียบกับเกมในช่วงหลัง ส่วนเกม "ซุปเปอร์สแมชบราเธอร์ส เมเล"รุ่นภาษาญี่ปุ่น บิรโดถูกเรียกเป็นแคเธอรีน และเกม "ซุปเปอร์สแมชบราเธอร์ส บรอว์ล" ได้กล่าวว่าบิรโดมี "เพศไม่แน่นอน"
บิรโดได้ปรากฏตัวในเกม "กัปตันเรนโบว์" ในรุ่นญี่ปุ่นเท่านั้น และมักถูกอ้างอิงว่าเป็นตัวละครข้ามเพศตัวแรกในวิดีโอเกม
ในวิดีโอเกมส์.
บิรโดปรากฏตัวครั้งแรกในเกม "" ในรุ่นภาษาญี่ปุ่น และ "ซุปเปอร์ มาริโอ บราเธอส์ 2" ในรุ่นภาษาอังกฤษ โดยรับบทเป็นบอส และเกม "ซุปเปอร์มาริโอแอดวานซ์" ในรุ่นรีเมคของ"ซุปเปอร์ มาริโอ บราเธอส์ 2" ได้ทำหุ่นยนต์ที่เหมือนบิรโดชื่อว่า "โรบิรโด" ในโฆษณาเกม "ซุปเปอร์มาริโอ ยูเอสเอ" ของญี่ปุ่นได้แสดงบิรโดที่นั่งบนที่นอนพร้อมกับเสียงพูดที่ไม่ทุ้ม
นับตั้งแต่การปรากฏตัวในเกม "ซุปเปอร์ มาริโอ บราเธอส์ 2" บิรโดได้ปรากฏตัวอยู่ไม่กี่เกม เช่นเกม "วาริโอส์ วู๊ด" โดยรับบทเป็นผู้สอนวิธีเล่นเกม นอกเหนือไปจากเกมนี้แล้ว เธอไม่ค่อยปรากฏตัวในเกมอื่นอีกเลยนับตั้งแต่เกม "ซุปเปอร์ มาริโอ บราเธอส์ 2".
บิรโดได้รับคำวิจารณ์ในแง่บวกเป็นส่วนใหญ่ "นิตยสารทางการของนินเทนโด" ได้ตั้งเธอเป็นหนึ่งใน "ฮีโรที่ไม่ถูกขนานนาม" ในบรรดาซีรีสเกม "มาริโอ" ลูคัส เอ็ม. จากIGN ได้กล่าวว่าเธอเป็น "คำถามสำหรับผู้แปลงเพศ" โดยให้เหตุผลว่าเธอเกือบถูกเปรียบเทียบให้เป็นโยชิในเกมแข่งรถและกีฬาของ "มาริโอ" "The Watcher" จาก GamePro ได้ยกย่องเธอแล้วเขียนว่า ในขณะตัวละครที่ "รู้จักกันส่วนใหญ่" เช่นเจ้าหญิงพีชและโยชิ ดังนั้นเธอและดรายโบนจึงอยู่ในตัวละครที่ "รู้จักกันไม่มาก"
แต่อย่างไรก็ตาม UGO Networks ได้ให้บิรโดเป็นหนึ่งใน "20 ตัวละครที่ดูไม่น่าดึงดูดที่สุด" ,ถูกตั้งเป็นอันดับ 9 ในประเภทตัวละครเพศหญิงที่น่าเกลียดที่สุดของScrewAttackโดยอธิบายถึงเธอว่าเป็น "ตัวนิ่มปัญญาอ่อน" และถูกตั้งเป็นอันดับ 8 ในประเภท "10 ตัวละครที่ดูไม่น่าดึงดูด" ของGames.net
บิรโดถูกวิจารณ์ในเรื่องเพศของเธอ. ไซมอน คาร์เลส ผู้ผลิตแอปGamasutra ได้กล่าวถึงเธอว่า "เป็นตัวละครที่ไม่โด่งดังกำลังสับสนเพศของตนเอง" ในขณะที่เจนนิเฟอร์ ไดแอน เรตซ์ได้กล่าวว่าเธอกำลังการแปลงเพศตนเองใหม่ และในหนังสือเรื่อง "Vintage Games: An Insider Look at the History of Grand Theft Auto, Super Mario, and the Most Influential Games of All Time" นักเขียนได้เขียนถึงบิรโดว่า เป็นตัวละครที่โด่งดังจากเกม "ซูเปอร์มาริโอบราเธอร์ส 2" ในฐานะตัวละครแปลงเพศตัวแรกของวิดีโอเกม
อันนาส
ซูเราะฮ์อันนาส (, "มวลมนุษย์") เป็นซูเราะฮ์ที่ 114 หรือซูเราะฮ์สุดท้ายของอัลกุรอาน มีจำนวน6อายะฮ์ที่กล่าวถึงการขอให้พระเจ้า (อัลลอฮ์) ปกป้องตนเองจากชัยฏอน. มีซุนนะฮ์ให้อ่านซูเราะฮ์นี้ในตอนที่ป่วยหรือก่อนเข้านอน
ในซูเราะฮ์นี้ได้กล่าวถึง พระผู้เป็นเจ้า (อัลลอฮ์) ผู้ทรงเป็นพระเป็นเจ้าแห่งมนุษย์ชาติ และให้ขอให้พระองค์ปกป้องตนเองจากเสียงกระซิบของชัยฏอน (ซาตาน) และบรรดามนุษย์กับญินที่ชั่วร้าย
1) จงกล่าวเถิด (มุฮัมมัด) "ข้าพระองค์ขอความคุ้มครองต่อพระเจ้าแห่งมนุษย์ชาติ
2) "พระราชาแห่งมนุษย์ชาติ
3) "พระเป็นเจ้าแห่งมนุษย์ชาติ
4) "ให้พ้นจากความชั่วร้ายของผู้กระซิบกระซาบ (มารที่กระซิบในหัวใจของมนุษย์) ที่หลอกล่อ (จากการกระซิบของมันในการรำลึกถึงอัลลอฮ์)
5) "ที่กระซิบกระซาบในหัวอกของมนุษย์
6) "จากหมู่ญินและมนุษย์"
การใช้ซูเราะฮ์นี้.
รายงานจากตัฟซีร อิบน์ คอติร ว่า มีบันทึกจากอบูซัยด์ว่า: ศาสดามุฮัมมัดได้ใช้ซูเราะฮ์นี้เพื่อปกป้องตนเองจากสายตาที่ชั่วร้ายจากญินและมนุษย์... บันทึกโดยอัต-ติรมีซีย์, อันนิซาอี และอิบน์ มาญะฮ์
Jangil
แม่น้ำระยอง
แม่น้ำระยอง เป็นแม่น้ำในจังหวัดชลบุรีและจังหวัดระยอง มีต้นกำเนิดบริเวณเขาเลี้ยงควายในเขตอำเภอหนองใหญ่ จังหวัดชลบุรี ไหลไปทางทิศใต้ ช่วงนี้เรียกว่า ห้วยท่าจาม เมื่อเข้าเขตอำเภอปลวกแดง จังหวัดระยอง จึงเรียกว่า คลองใหญ่ จากนั้นไหลเป็นเส้นแบ่งเขตอำเภอปลวกแดงกับอำเภอบ้านค่ายและผ่านเขตอำเภอบ้านค่าย เมื่อเข้าเขตอำเภอเมืองระยองจึงเรียกว่า "แม่น้ำระยอง" จากนั้นจึงไหลลงสู่อ่าวไทย มีความยาวประมาณ 70 กิโลเมตร
ปากแม่น้ำระยองที่ไหลลงสู่อ่าวไทยเป็นเพียงร่องน้ำที่ไหลผ่านสันทรายแคบ ๆ เท่านั้น โดยก่อนไหลสู่ทะเล แม่น้ำจะไหลคดเคี้ยวไปตามพื้นที่ราบและแตกกิ่งก้านสาขา วกวนจนเกิดเกาะแก่ง พื้นท้องแม่น้ำเป็นโคลนเลนและเป็นพื้นที่ป่าชายเลน มีสันทรายแคบ ๆ กั้นพื้นที่ทะเลด้านนอกที่เป็นพื้นทรายสะอาด รูปร่างของแม่น้ำช่วงนี้จึงเป็นเหมือนถุงยาวใหญ่ที่กักน้ำไว้ และมีทางออกที่ปากถุงแคบ ๆ เพียงทางเดียว บริเวณปากแม่น้ำนี้มีพระเจดีย์กลางน้ำ สร้างเมื่อ พ.ศ. 2416 โดยพระยาศรีสมุทรโภคชัยโชค ชิตสงคราม (เกตุ ยมจินดา) ใช้เป็นสัญลักษณ์ของชาวเรือว่าได้เดินทางมาถึงเมืองระยองแล้ว
เฟร็ดดริกสตา
เฟร็ดดริกสตา  เป็นนครและเทศบาลในเทศมณฑลวีเกิน ประเทศนอร์เวย์ เมืองยังเป็นศูนย์กลางปกครองของเทศบาล
เฟร็ดดริกสตาก่อตั้งขึ้นในปี ค.ศ. 1567 โดยพระเจ้าเฟรเดอริกที่ 2 แห่งเดนมาร์ก และตั้งขึ้นเป็นเทศบาลเมื่อวันที่ 1 มกราคม 1838 เทศบาลชนบทเกล็มเมิน (Glemmen) ได้รวมเข้ากับเฟร็ดดริกสตาเมื่อวันที่ 1 มกราคม ค.ศ. 1964 จากนั้นเทศบาลชนบทบอร์เกอ (Borge), อุนเซย (Onsøy), โครเกอเรย] (Kråkerøy) และร็อล์ฟเซย (Rolvsøy) รวมเข้ากับเฟร็ดดริกสตาเมื่อวันที่ 1 มกราคม ค.ศ. 1994 เมืองตั้งอยู่คร่อมแม่น้ำกลอมาที่บริเวณช่องแคบสแกเกอร์แรก
เฟร็ดดริกสตาเคยเป็นเมืองอุตสาหกรรมโรงเลื่อยขนาดใหญ่ เคยมีท่าเรือที่สำคัญในการส่งออกไม้ซุง และต่อมาได้ต่อเรือ จนได้ปิดไปในปี ค.ศ. 1988 อุตสาหกรรมหลักในปัจจุบันคือ โรงงานเคมีและอุตสาหกรรมเบาอื่น ๆ
Fredrikstad
หมู่เกาะอีเจียน
หมู่เกาะอีเจียน  เป็นกลุ่มเกาะในทะเลอีเจียน มีแผ่นดินใหญ่ของประเทศกรีซอยู่ทางทิศตะวันตกและประเทศตุรกีอยู่ทางทิศตะวันออก มีเกาะครีตอยู่ทางทิศใต้ มีเกาะโรดส์ คาร์พาทอส และคาซอสอยู่ทางทิศตะวันออกเฉียงใต้ ชื่อภาษากรีกโบราณของทะเลอีเจียนคือ "Archipelago" (ἀρχιπέλαγος, archipelagos) ที่ต่อมาประยุกต์ใช้กับหมู่เกาะ และในปัจจุบันได้ใช้คำนี้กันโดยทั่วไป ที่มีความหมายว่ากลุ่มเกาะ
แม่น้ำเปโชรา
แม่น้ำเปโชรา (; Komi: Печӧра; Nenets: Санэроˮ яха; ) เป็นแม่น้ำทางทิศตะวันตกเฉียงเหนือของประเทศรัสเซีย ไหลขึ้นไปทางเหนือลงสู่มหาสมุทรอาร์กติก ทางฝั่งทิศตะวันตกของเทือกเขายูรัล ส่วนใหญ่ของแม่น้ำไหลในสาธารณรัฐโคมี แต่ทางเหนือสุดไหลผ่านเขตปกครองตนเองเนเนตส์
Pechora River
สาธารณรัฐโคมี
สาธารณรัฐโคมี  เป็นหนึ่งในเขตการปกครองรูปแบบสาธารณรัฐของประเทศรัสเซีย มีเมืองหลวงคือ ซึคตึฟคาร์ สาธารณรัฐมีประชากร 901,189 คน จากข้อมูลสำรวจสำมะโนประชากรปี ค.ศ. 2010
มัสยิดอันนะบะวี
มัสยิดอันนะบะวี (, "มัสยิดของท่านศาสดา") เป็นมัสยิดที่สร้างโดยท่านศาสดามุฮัมมัด โดยสร้างที่บริเวณเมืองมะดีนะฮ์ แคว้นฮิญาซ ประเทศซาอุดีอาระเบีย นี่เป็นมัสยิดที่สามที่ถูกสร้างในประวัติศาสตร์อิสลาม และเป็นหนึ่งในมัสยิดที่มีขนาดใหญ่ที่สุดในโลก เป็นสถานที่ศักดิ์สิทธิ์รองจากมัสยิดใหญ่แห่งมักกะฮ์ในศาสนาอิสลาม โดยเปิดตลอดเวลา ไม่เว้นวันหยุด
มัสยิดนี้ถูกสร้างโดยศาสดามุฮัมมัดในปี ค.ศ. 622 หลังจากท่านมาเมืองมะดีนะฮ์ โดยการขี่อูฐที่ชื่อก็อสวะฮ์ ที่ดินนี้ครอบครองโดยซะฮัล และซุฮัยล์ เป็นบริเวณที่มีต้นอินทผลัมที่กำลังจะตาย และเคยเป็นที่ฝังศพมาก่อน ท่านปฏิเสธ "การให้ที่ดินเป็นของขวัญ" และซื้อที่ดินนี้พร้อมกับสร้างมัสยิดนี้โดยใช้เวลา 7 เดือน โดยมีหลังคาเป็นใบอินทผลัมและนำลำต้นทำเป็นเสาที่มีความสูง และมีสามประตูที่มีชื่อว่า บาบุลเราะฮ์มะฮ์อยู่บริเวณตอนใต้ บาบุลญิบรีลอยู่บริเวณตะวันตก และบาบุนนิซาอยู่บริเวณตะวันออก
สมัยเคาะลีฟะฮ์อุสมาน ได้รื้อมัสยิดในปี ค.ศ. 649 แล้วสร้างใหม่ให้เป็นมัสยิดรูปสี่เหลี่ยมผืนผ้าที่หันหน้าไปทางมักกะฮ์โดยใช้เวลา 10 เดือน ส่วนจำนวนกำแพงยังคงเหมือนเดิม กำแพงถูกปูด้วยหิน และเปลี่ยนเสาอินตผลัมให้เป็นเสาหินที่เชื่อมกับที่หนีบเหล็ก และเพดานที่ทำมาจากไม้สัก
ในปี ค.ศ. 707 วะลีด อิบน์ อับดุลมะลิกกษัตริย์จากราชวงศ์อุมัยยะฮ์ได้บูรณะมัสยิดใหม่ โดยใช้เวลา 3 ปี เพราะต้องนำวัตถุดิบมาจากจักรวรรดิไบแซนไทน์ โดยมีการขยายขนาดมัสยิดจาก 5,094 ตารางเมตร ให้เป็น 8,672 ตารางเมตร มีการสร้างกำแพงกั้นระหว่างมัสยิดและบ้านภรรยาของมุฮัมมัด และเป็นครั้งแรกที่มัสยิดถูกสร้างเป็นรูปสี่เหลี่ยมคางหมูที่มีความยาว และเสามินาเร็ต 4 หอที่สร้างล้อมรอบมัสยิดนี้
สมัยกษัตริย์อัลมะฮ์ดีของราชวงศ์อับบาซิยะฮ์ได้ขยายมัสยิดไปทางเหนืออีก รายงานจากอิบน์ กุต็อยบะฮ์ว่า อัลมะมูนกษัตริย์คนที่สามได้ทำ "งานที่ไม่ได้ระบุ" ไว้ที่มัสยิด ส่วนอัลมุตะวักกิลได้สร้างทางไปที่ประตูสุสานมุฮัมมัดด้วยหินอ่อน และอัลอัชราฟ กอนซุฮ อัลเฆารีได้สร้างโดมหินบนสุสานของท่านเมื่อปี ค.ศ. 1476
เราเฎาะฮ์ได้สร้างโดมบริเวณทางตะวันออกเฉียงใต้ของมัสยิด ในปี ค.ศ. 1817 ในช่วงสุลต่านมาห์มูดที่ 2 แล้วโดมถูกทาเป็นสีเขียวในปี ค.ศ. 1837 และเป็นที่รู้จักกันในชื่อ "โดมเขียว"
และสมัยสุลต่านอับดุล เมจิดที่ 1 ได้ใช้เวลา 13 ปีในการสร้างมัสยิดใหม่ โดยเริ่มในปี ค.ศ. 1849 มีการใช้อิฐแดงในการสร้างครั้งนี้ บริเวณมัสยิดถูกขยายไป 1,293 ตารางเมตร มีการเขียนอายะฮ์อัลกุรอานบนกำแพงทางตอนเหนือของมัสยิด และได้สร้าง "มัดดารอซะฮ์" เพื่อ "สอนอัลกุรอาน"
สมัยซาอุดี.
เมื่อสมเด็จพระราชาธิบดีซะอูด บิน อับดุลอะซีซ อาล ซะอูดได้ครอบครองมะดีนะฮ์ในปี ค.ศ. 1905 พร้อมกับผู้ติดตามที่นับถือนิกายวะฮาบีย์ ได้ทำลายเกือบทุกโดมที่อยู่เหนือสุสานในมะดีนะฮ์เพื่อไม่ให้ใครเลื่อมใสในสิ่งนี้และโดมเขียวก็รอดมาได้อย่างหวุดหวิด พวกเขากล่าวว่าสุสานและสถานที่ต่าง ๆ มีพลังบางอย่างที่เป็นสิ่งต้องห้ามในหลัก "เตาฮีด" สุสานของศาสดามุฮัมมัดถูกทำลายและนำทองและเครื่องประดับออกไป แต่ยังคงเหลือโดมไว้ เนื่องจากการทำลายที่ล้มเหลว หรือเมื่อก่อนมุฮัมมัด อิบน์ อับดุลวะฮับเขียนว่าเขาไม่อยากเห็นโดมถูกทำลาย
หลังจากก่อตั้งประเทศซาอุดีอาระเบียในปี ค.ศ. 1932 ได้มีการขยายมัสยิดในสมัยสมเด็จพระราชาธิบดีอับดุลอะซีซ อิบน์ ซะอูดในปี ค.ศ. 1951 ทรงมีรับสั่งให้รื้อมัสยิดที่อยู่รอบ ๆ เพื่อขยายไปทางตะวันออกและตะวันตก โดยมีการใช้เสาคอนกรีตที่มีประตูโค้ง ส่วนอันเก่าก็ถูกครอบด้วยคอนกรีตและเชื่อมด้วยแหวนทองแดงที่ด้านบน หอสุลัยมานียยะฮ์ และมาญิดียะฮ์ถูกเปลี่ยนให้เป็นหอแบบมัมลูก แล้วเพิ่มหอมินาเร็ตบริเวณตะวันออกเฉียงเหนือ และตะวันตกเฉียงเหนือของมัสยิด และสร้างห้องสมุดขึ้นตรงบริเวณกำแพงฝั่งตะวันตก
จากนั้นสมเด็จพระราชาธิบดีฟัยศ็อล บิน อับดัลอะซีซ อาล ซะอูดได้ขยายมัสยิดไปอีก 40,440 ตารางเมตรในปี ค.ศ. 1974 และขยายไปอีกในสมัยของสมเด็จพระราชาธิบดีฟะฮด์ บิน อับดัลอะซีซ อาล ซะอูดในปี ค.ศ. 1985 โดยมีการใช้รถปราบดินในการทำลายสิ่งก่อสร้างรอบ ๆ มัสยิด แล้วเสร็จในปี ค.ศ. 1992 โดยที่มัสยิดมีขนาด 1.7 พันล้านตารางเมตร มีบันไดเลื่อนและพื้นที่ราบอีก 27 แปลง
และในปี ค.ศ. 2012 ได้มีการวางแผนขยายมัสยิดด้วยวงเงินประมาณ 6 พันล้านดอลลาร์สหรัฐ ในเดือนกันยายน ค.ศ. 2012 ทาง "รอยเตอร์" ได้รายงานว่าการขยายครั้งนี้จะจุผู้คนได้ประมาณ 1.6 ล้านคน
โดมเขียว.
โดมเหล่านี้สร้างโดย "เราเฎาะฮ์" โดยมีโดมสำหรับมุฮัมมัด, อะบูบักร์ และอุมัร ส่วนโดมที่สี่มีไว้สำหรับนบีอีซา (, พระเยซู) โดยมีความเชื่อว่าท่านจะถูกฝังที่นี่ โดมเขียวนี้สร้างในปี ค.ศ. 1817 ในสมัยสุลต่านมาห์มูดที่ 2 และถูกทาสีเขียวในปี ค.ศ. 1837
มิฮรอบ.
มัสยิดนี้มีสองมิฮรอบ อันหนึ่งสร้างโดยมุฮัมมัด และอีกอันหนึ่งสร้างโดยเคาะลีฟะฮ์อุสมาน ข้าง ๆ มิฮรอบ จะมีโถงสำหรับละหมาด ตัวอย่างเช่น "มิฮรอบ ฟาติมะฮ์"  หรือ "มิฮรอบ อัตตาฮัดญุด"  ซึ่งสร้างโดยมุฮัมมัดสำหรับละหมาด "ตะฮัดญุด"
มิมบัร.
"มิมบัร"  ที่มุฮัมมัดใช้เป็น "ไม้จากต้นอินทผลัม" หลังจากนั้นจึงเปลี่ยนเป็นแบบทามาริสก์ และในปี ค.ศ. 629 ได้เพิ่มขั้นบันไดอีกสามขั้น อะบูบักร์ และอุมัร เคาะลีฟะฮ์สองพระองค์แรกไม่ใช่ขั้นที่สาม "เพื่อเป็นการให้เกียรติศาสดา" แต่เคาะลีฟะฮ์อุสมานได้ตั้งผ้าบนนั้น ส่วนชั้นอื่นถูกคลุมด้วยไม้ตะโก ในปี ค.ศ. 1395 บัยบัรที่ 1 ได้เปลี่ยน "มิมบัร" ใหม่ และเปลี่ยนอีกรอบในปี ค.ศ. 1417 โดยเชค อัลมะฮ์มูดี หลังจากนั้นจึงถูกเปลี่ยนเป็นแบบหินอ่อนโดยก็อยต์บัยในช่วงปลายศตวรรษที่ 15 และใช้อยู่จนถึงปัจจุบัน
หอมินาเร็ต.
สี่มินาเร็ตแรกมีความสูง สร้างโดยอุมัร และในปี ค.ศ. 1307 มีการเพิ่มมินาเร็ตที่ชื่อว่า "บาบุลสะลาม" โดยมุฮัมมัด อิบน์ คาลาวุน แล้วบูรณะใหม่โดยเมห์เหม็ดที่ 4 หลังจากการบูรณะในปี ค.ศ. 1994 มีมินาเร็ตสิบหอที่สูง โดยที่ส่วนด้านบน ด้านล่าง และตรงกลางเป็นลวดลายทรงกระบอก, รูปแปดเหลี่ยม และรูปสี่เหลี่ยมอย่างสมดุล
มูตาเร
มูตาเร (Mutare หรือรู้จักในชื่อ อัมตาลิ (Umtali) จนถึงปึ ค.ศ. 1983) เป็นเมืองใหญ่เป็นอันดับ 4 ของประเทศซิมบับเว มีประชากรในเขตเมืองราว 188,243 คน และประชากรในเขตชนบทราว 260,567 คน เป็นเมืองหลวงของจังหวัดมานิคาแลนด์
สาธารณรัฐนอร์ทออสซีเชีย–อะลาเนีย
นอร์ทออสซีเชีย  หรือชื่อทางการว่า สาธารณรัฐนอร์ทออสซีเชีย–อะลาเนีย  เป็นหนึ่งในเขตการปกครองรูปแบบสาธารณรัฐของประเทศรัสเซีย จากการสำรวจสำมะโนประชากร ค.ศ. 2010 มีประชากร 712,980 คน มีเมืองหลวงคือ วลาดีคัฟคาซ
สาธารณรัฐนอร์ทออสซีเชีย–อาลาเนีย
ชินซูกึน
ชินซูกึน (신수근; 1993–2049) ขุนนางเกาหลีในยุค ราชวงศ์โชซ็อน เป็นราชเลขาในรัชสมัย เจ้าชายย็อนซัน พระราชาลำดับที่ 10 และเป็นพระบิดาของ พระนางทันกย็อง พระมเหสีองค์แรกของ พระเจ้าจุงจง พระราชาลำดับที่ 11
ชินซูกึนมีบทบาทสำคัญในการทำให้บ้านเมืองในยุคนั้นเกิดการนองเลือดอย่างหนักเมื่อเขาร่วมมือกับ อิม ซาฮง อดีตราชเลขาในรัชสมัย พระเจ้าซ็องจง พระราชาลำดับที่ 9 พระราชบิดาของเจ้าชายย็อนซันทูลยุยงเจ้าชายย็อนซันให้จัดการกับผู้มีส่วนเกี่ยวข้องในการทำให้ พระมเหสีเจฮ็อน อดีตพระมเหสีของพระเจ้าซ็องจงและพระราชมารดาของเจ้าชายย็อนซันต้องสิ้นพระชนม์
ทำให้มีขุนนางกลุ่มหนึ่งภายใต้การนำของ พัก วอนจง ที่ไม่พอใจในการกระทำของเจ้าชายย็อนซันได้ก่อการรัฐประหารต่อเจ้าชายย็อนซันเมื่อวันที่ 18 กันยายน พ.ศ. 2049 ซึ่งการรัฐประหารครั้งนี้เรียกว่า รัฐประหารพระเจ้าจุงจง
ส่งผลให้ชินซูกึนถูกสังหารในวันนั้นส่วน อิม ซาฮง ถูกเนรเทศและประทานยาพิษในภายหลัง ทางด้าน คิม จา-ว็อน ซึ่งเป็นมหาดเล็กหรือขันทีคนสนิทของเจ้าชายย็อนซันและในขณะนั้นเป็นเจ้ากรมมหาดเล็กที่ได้ชักจูงให้เจ้าชายย็อนซันลุ่มหลงในสุรานารีจนลืมราชกิจก็ถูกคณะรัฐประหารสังหารในวันนั้นเช่นกันและเจ้าชายย็อนซันก็ถูกปลดออกจากราชบัลลังก์พร้อมกับเนรเทศไปอยู่ที่ เกาะคังฮวา และสวรรคตในเวลาต่อมา รวมถึงพระสนม ชัง นก-ซู พระสนมองค์โปรดของเจ้าชายย็อนซันก็ถูกสังหารตามไปด้วย
น้ำแม่งัด
น้ำแม่งัด หรือ ห้วยแม่งัด เป็นสาขาของแม่น้ำปิง มีต้นน้ำอยู่ที่ดอยจิกจ้อง ดอยผาลาย และดอยผาเกี๊ยะ ตอนเหนือของทิวเขาผีปันน้ำตะวันตก ซึ่งล้อมรอบอำเภอพร้าวในจังหวัดเชียงใหม่ ไหลผ่านทุ่งนาใกล้ที่ว่าการอำเภอพร้าว ลงตามผืนนาและเนินเขาเข้าสู่อำเภอดอยสะเก็ด มาบรรจบกับน้ำแม่โก๋น น้ำแม่คาว แล้วไหลลงสู่แม่น้ำปิงที่ตำบลช่อแล อำเภอแม่แตง มีความยาวรวม 88.5 กิโลเมตร
น้ำแม่งัดมีเขื่อนแม่งัดสมบูรณ์ชลกั้นขวางลำน้ำ ตั้งอยู่ที่บ้านใหม่ ในอำเภอแม่แตง มีความจุน้ำ 265 ล้านลูกบาศก์เมตร
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน
อนุสรณ์สถานทหารโปแลนด์และผู้ต่อต้านฟาสซิสต์ชาวเยอรมัน  เป็นอนุสรณ์สถานสงครามในกรุงเบอร์ลิน ซึ่งถูกประกาศใน ค.ศ. 1972 อนุสรณ์สร้างขึ้นโดยสาธารณรัฐประชาธิปไตยเยอรมนีในช่วงที่เยอรมนียังถูกแบ่งประเทศ ปัจจุบันอนุสรณ์นี้เป็นอนุสาวรีย์เยอรมันหลักเพื่อระลึกถึงทหารโปแลนด์ที่เสียชีวิตในสงครามโลกครั้งที่สองและเป็นอนุสาวรีย์สำคัญของการต่อต้านระบอบนาซีของชาวเยอรมัน
อนุสรณ์ตั้งอยู่ที่ฟ็อลคส์ปาร์คฟรีดริชส์ไฮน์ เขตฟรีดริชส์ไฮน์ในอดีตเบอร์ลินตะวันออก อนุสรณ์เกิดขึ้นในช่วงเวลาแห่งการปรับปรุงความสัมพันธ์ระหว่างเยอรมนีตะวันออกกับโปแลนด์ ในฐานะอนุสรณ์แห่งความร่วมมือระหว่างกองทัพโปแลนด์กับนักลัทธิคอมมิวนิสต์ชาวเยอรมันในการต่อสู้กับฟาสซิสต์ อนุสาวรีย์หินแกรนิตไซลีเซียสีเทาถูกออกแบบโดยประติมากรชาวโปแลนด์ Zofia Wolska และ Tadeusz Łodzian และประติมากรชาวเยอรมัน Arnd Wittig และ Günther Merkel กลางเสาเป็นเสาหินคู่ขนานขนาด 15 เมตร (ซึ่งเป็นโครงสร้างเดียว) โดยมีธงสีทองสัมฤทธิ์ บริเวณอนุสาวรีย์อยู่ที่เชิงเขาถูกปิดด้วยกำแพงที่จารึกคำขวัญของตาแดอุตช์ กอช์ชูชกอว่า "เพื่ออิสรภาพของเราและคุณ" ในภาษาโปแลนด์ ("Za waszą i naszą wolność") และภาษาเยอรมัน ("Für eure und unsere Freiheit") และมีการแสดงตัวเลขของทหารโปแลนด์และกองทัพแดงพร้อมกับนักสู้ชาวเยอรมัน
Memorial to Polish Soldiers and German Anti-Fascists
กองทัพสามผู้คุ้มกัน
24 กุมภาพันธ์ ค.ศ. 1821 เป็นวันสถาปนากองทัพสามผู้คุ้มกัน, ในห้วงเวลาดังกล่าว กองกำลังอยู่ในระหว่างสงครามประกาศเอกราชกับกองทัพอาณานิคมสเปน. จนถึงเดือนสิงหาคมในปีเดียวกัน อากุสติน เด อีตูร์บีเด และ อุปราชแห่งนิวสเปน ควน โอโดโนคู ได้ลงนามในสนธิสัญญาคอร์โดบาร์ สนธิสัญญาฉบับนี้ส่งผลให้ เม็กซิโกเป็นเอกราชจากสเปน. ในช่วงเวลาเดียวกันนั้น กองทัพสามผู้คุ้มเข้าร่วมสงครามครั้งสุดท้ายในBattle of Azcapotzalco สามารถเอาชนะกองทัพอาณานิคมสเปนได้อย่างเบ็ดเสร็จเด็ดขาด. วันที่ 27 กันยายน ได้มีการเดินทัพเขาสู่เมืองหลวง เม็กซิโกซิตี นำโดย นายพล อากุสติน เด อีตูร์บีเด ในฐานะผู้บัญชาการ เดินนำขบวนสวนสนามลอดผ่านซุ้มประตูชัย จึงถือเป็นวันการประกาศเอกราชของเม็กซิโก.
กำลังพลของกองทัพสามผู้คุ้มกันมีกำลังดังนี้ กำลังพลทหารราบ 7,616 นาย, ทหารม้า 7,755 นาย, ทหารปืนใหญ่ 763 นาย และ ปืนใหญ่ 68 กระบอก.
คุณพ่อหวานแหวว
คุณพ่อหวานแหวว เป็นละครโทรทัศน์ไทย ที่ถูกสร้างขึ้น ใน พ.ศ. 2553 บทประพันธ์ของ โสภี พรรณราย ผลิตโดย บริษัท ดีด้า วิดีโอ โปรดักชั่น ออกอากาศทาง ทุกวัน พุธ - พฤหัสบดี ทางสถานีโทรทัศน์สีกองทัพบกช่อง 7
เซกะ โฮะโซะกะวะ
อิโนะริ มินะเสะ
โฮเซ เด ซาน มาร์ติน
ควน เปรอน
กีฬากอล์ฟในกีฬาแห่งชาติ ครั้งที่ 46
กีฬากอล์ฟในกีฬาแห่งชาติ ครั้งที่ 46 เริ่มขึ้นเมื่อวันที่ 20–23 พฤศจิกายน พ.ศ. 2561 ณ สนามกอล์ฟสันติบุรี มีการแข่งขันชิงเหรียญ 4 รายการ ได้แก่ เหรียญทอง 9 เหรียญ, เหรียญเงิน 9 เหรียญ และเหรียญทองแดง 9 เหรียญ รวมเหรียญทั้งหมด 27 เหรียญ มีเกียรติบัตรรวมทั้งหมด 80 ใบ มีนักกีฬาและเจ้าหน้าที่รวม 141 คน
อุทยานแห่งชาติศรีลานนา เป็นอุทยานแห่งชาติลำดับที่ 60 ของประเทศไทย มีเนื้อที่ประมาณ 878,750 ไร่ หรือ 1,406 ตารางกิโลเมตร เป็นแหล่งต้นลำน้ำหลายสาขาของแม่น้ำปิง มีเนื้อที่ใหญ่เป็นอันดับ 2 ของภาคเหนือ หรือใหญ่เป็นอันดับ 8 ของประเทศ มีพื้นที่ครอบคลุม 3 อำเภอในจังหวัดเชียงใหม่ คือ อำเภอแม่แตง อำเภอเชียงดาว อำเภอพร้าว มีแหล่งท่องเที่ยวทางธรรมชาติ เช่น น้ำตกม่อนหินไหลอ่างเก็บน้ำของเขื่อนแม่งัดสมบูรณ์ชล และเป็นหนึ่งใน 5 แห่งในโครงการจัดตั้งอุทยานแห่งชาติเพื่อเฉลิมพระเกียรติพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เนื่องในวโรกาสมหามงคลเฉลิมพระชนมพรรษาครบ 5 รอบ วันที่ 5 ธันวาคม พ.ศ. 2530
อัลแบร์ท ซาวีแยร์ เออลูแอร์
กุลมาศ ลิมปวุฒิวรานนท์
ไทยลีก 4 ฤดูกาล 2562 – โซนภาคเหนือ
ไทยลีก 4 ฤดูกาล 2562 โซนภาคเหนือ  (เป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสิน) ฤดูกาลที่สามของไทยลีก 4 นับแต่ก่อตั้งลีกเมื่อ พ.ศ. 2560 มีทั้งหมด 10 สโมสรเข้าร่วมแข่งขันในฤดูกาลนี้ โดยในจำนวนนี้เป็นทีมสำรองของทีมในไทยลีกจำนวน 2 ทีมได้แก่สุโขทัยและสิงห์ เชียงราย ยูไนเต็ด และทีมสำรองของทีมในไทยลีก 2 อีก 1 ทีมได้แก่เจแอล เชียงใหม่ ยูไนเต็ด
สโมสรที่ชนะเลิศจากฤดูกาลที่แล้วได้แก่อุตรดิตถ์แต่ไม่สามารถเพลย์ออฟผ่านไปสู่ไทยลีก 3 ได้ จึงยังคงแข่งขันต่อไปในไทยลีก 4 ในขณะที่วัดโบสถ์ ซิตี้และแม่โจ้ ยูไนเต็ดเลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 แทนที่นครสวรรค์ที่ตกชั้นในฤดูกาลที่แล้ว
ฤดูกาล 2562 มี 10 สโมสรเข้าแข่งขันในโซนภาคเหนือ ได้แก่
การแข่งขันในโซนภาคเหนือจะใช้ระบบ 3 เลก
โฌแซ็ฟ ฟอร์ล็องซ์
โฌแซ็ฟ-นีกอลา-แบลซ ฟอร์ล็องซ์  มีชื่อแรกเกิดคือ จูเซปเป นีโกเลาะ เลโอนาร์โด บีอาโจ ฟอร์เลนซา (, 3 กุมภาพันธ์ ค.ศ. 1757 – 22 กรกฎาคม ค.ศ. 1833) เป็นทั้งจักษุแพทย์และศัลยแพทย์ชาวอิตาลี ที่ได้รับการถือว่าเป็นหนึ่งในจักษุแพทย์ที่สำคัญที่สุดระหว่างคริสต์ศตวรรษที่ 18 และคริสต์ศตวรรษที่ 19 เขาเป็นที่รู้จักกันดีในประเทศฝรั่งเศสในยุคจักรวรรดินโปเลียนสำหรับการผ่าตัดต้อกระจก
ฟอร์ล็องซ์เป็นบุตรของเฟลีเชและวีตา ปากาโน เขาเกิดที่ปีแชร์โน (แคว้นบาซีลีคาตา) ในช่วงรัชสมัยแห่งราชอาณาจักรเนเปิลส์ จากครอบครัวแพทย์ เฟลีเชซึ่งเป็นบิดาของเขา, เซบัสตีอาโน และจูเซปเปซึ่งเป็นลุงของเขาต่างเป็นศัลยแพทย์ช่างตัดผมของตระกูลขุนนางกาเปเช มีนูโตโล จากรูโอตี หลังจากเข้าศึกษาหลักสูตรการสอนศาสนาโดยวิธีถาม-ตอบ ที่รูโอตี เขาได้ย้ายไปยังเนเปิลส์เพื่อศึกษาศัลยศาสตร์ และไปตั้งตัวต่อในประเทศฝรั่งเศสภายใต้การสอนของปีแยร์-โฌแซ็ฟ เดอโซ ซึ่งเขาได้กลายเป็นเพื่อนสนิทและเป็นผู้ทำงานร่วมกันในการศึกษาทางกายวิภาค
ต่อมา ฟอร์ล็องซ์เดินทางไปประเทศอังกฤษ ที่เขาพักอยู่เป็นเวลาสองปี โดยเก็บประสบการณ์ที่โรงพยาบาลเซนต์จอร์จในกรุงลอนดอน แล้วได้รับการกำกับโดยจอห์น ฮันเตอร์ เขายังได้เดินทางไปยังประเทศเนเธอร์แลนด์และเยอรมนี ครั้นกลับสู่ประเทศฝรั่งเศส เขาก็ได้เริ่มอาชีพจักษุแพทย์ เขามีความแน่วแน่ในการรักษาโรคตาต่าง ๆ และใช้หน้ากากขี้ผึ้งเป็นตัวอย่างให้เห็น
ใน ค.ศ. 1797 เขาฝึกการผ่าตัดตาที่บ้านพักคนชราในปารีส ต่อหน้าคณะกรรมการที่ได้รับการแต่งตั้งจากสถาบัน เช่นเดียวกับสมาชิกหลายคนของรัฐบาล รวมถึงนักวิชาการฝรั่งเศสและต่างประเทศ ในปี ค.ศ. 1798 เขาได้เป็นศัลยแพทย์ที่ออแตลเดแซ็งวาลีด และออแตล-ดีเยอ ของปารีส ซึ่งเขาได้ทำการรักษาแบบอินเตอร์เวนชันที่น่าทึ่งจำนวนมาก
การงานของเขาขยายไปถึงอังกฤษและอิตาลี ซึ่งเขาทำการผ่าตัดฟรีในเมืองต่าง ๆ เช่น ตูริน และโรม ในกรุงโรม เขารักษาพระคาร์ดินัล โดรีอา และได้รับเกียรติต่อสาธารณชนโดยคาโรลีน แห่งบูร์บง ดยุกแห่งแบร์รี ส่วนต้นฉบับของเขาอย่าง"ข้อควรพิจารณาสำหรับการผ่าตัดของม่านตาเทียม" (ค.ศ. 1805) ถือเป็นหนึ่งในงานทางการแพทย์ที่สำคัญที่สุดของยุคสมัย ฟอร์ล็องซ์เสียชีวิตเมื่อวันที่ 22 กรกฎาคม ค.ศ. 1833 โดยเป็นโรคการตกเลือดในสมอง ที่ "กาเฟเดอฟอย" ในกรุงปารีส ซึ่งเขาใช้เวลาช่วงเย็นที่นั่นบ่อยครั้ง
Joseph Forlenze
ไทยลีก 4 ฤดูกาล 2562 – โซนภาคตะวันออกเฉียงเหนือ
ไทยลีก 4 ฤดูกาล 2562 โซนภาคตะวันออกเฉียงเหนือ  หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่ 3 นับแต่ก่อตั้งลีกเมื่อ พ.ศ. 2560 มีทั้งหมด 13 สโมสรเข้าร่วมแข่งขันในฤดูกาลนี้ โดยมีสองทีมที่เป็นทีมสำรองของสโมสรในไทยลีก (บุรีรัมย์ ยูไนเต็ด) และไทยลีก 2 (หนองบัว พิชญ)
สโมสรที่ชนะเลิศจากฤดูกาลที่แล้วได้แก่เมืองเลย ยูไนเต็ด ซึ่งไม่สามารถผ่านรอบแชมเปียนส์ลีกไปสู่ไทยลีก 3 ได้ จึงยังคงแข่งขันในไทยลีก 4 ต่อไป ในขณะที่รองชนะเลิศจากฤดูกาลที่แล้วได้แก่ขอนแก่น ยูไนเต็ดนั้นได้เลื่อนชั้นไปสู่ไทยลีก 3 ในฐานะรองชนะเลิศระดับประเทศ นอกจากนี้ยังมีสโมสรที่เข้าใหม่อีกสองสโมสร ได้แก่กาฬสินธุ์ที่ตกชั้นลงมาจากไทยลีก 3 ในฤดูกาลที่แล้ว และขอนแก่นมอดินแดงที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561
หลังจบการแข่งขันในสัปดาห์ที่ 21 เมืองเลย ยูไนเต็ด ได้ผ่านเข้าสู่รอบแชมเปียนส์ลีกเป็นสโมสรแรกหลังจากที่ทั้งนครราชสีมา ห้วยแถลง ยูไนเต็ดและขอนแก่นมอดินแดงซึ่งอยู่อันดับที่ 2 และ 3 ในตารางต่างแพ้ทั้งคู่ ในขณะที่เมืองเลย ยูไนเต็ดสามารถเอาชนะศรีสะเกษ ยูไนเต็ดได้ 2–0 ทำให้คะแนนทิ้งห่างมากพอ ก่อนที่จะได้ตำแหน่งชนะเลิศโซนภาคตะวันออกเฉียงเหนือหลังจากเอาชนะนครราชสีมา ห้วยแถลง ยูไนเต็ดได้ 3–0 ในบ้านในขณะที่ยังเหลือการแข่งขันอีก 3 นัด ซึ่งเป็นฤดูกาลที่ 2 ติดต่อกัน
ฤดูกาล 2561 มี 13 สโมสรเข้าแข่งขันในโซนภาคตะวันออกเฉียงเหนือ ได้แก่
ไทยลีก 4 ฤดูกาล 2562 – โซนภาคตะวันออก
ไทยลีก 4 ฤดูกาล 2562 โซนภาคตะวันออก  หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่สามนับแต่ก่อตั้งลีกเมื่อ พ.ศ. 2560 มีทั้งหมด 8 สโมสรเข้าร่วมแข่งขันในฤดูกาลนี้ โดยไม่มีทีมสำรองของสโมสรในไทยลีกและไทยลีก 2
สโมสรที่ชนะเลิศจากฤดูกาลที่แล้วได้แก่บ้านค่าย ยูไนเต็ด แต่ไม่สามารถผ่านรอบแชมเปียนส์ลีกสู่ไทยลีก 3 ได้ จึงยังคงแข่งขันต่อไปในไทยลีก 4 และมีสโมสรที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 ได้แก่เกาะขวาง (ในชื่อเทศบาลตำบลเกาะขวาง) ซึ่งแทนที่นครนายกซึ่งตกชั้นในฤดูกาลที่แล้ว
ฤดูกาล 2561 มี 8 สโมสรเข้าแข่งขันในโซนภาคตะวันออก ได้แก่
การแข่งขันในโซนภาคตะวันออกใช้ระบบ 4 เลก
บนภูเขาไท่หาง
บนภูเขาไท่หาง  เป็นภาพยนตร์อิงประวัติศาสตร์จีนในปี ค.ศ. 2005 ในช่วงระหว่างสงครามจีน-ญี่ปุ่นครั้งที่สอง กองทัพจักรวรรดิญี่ปุ่นได้รุกรานประเทศจีน ในช่วงแรกนั้นรัฐบาลสาธารณรัฐจีนที่ปกครองโดยพรรคก๊กมินตั๋ง (จีนคณะชาติ) ได้ทำการต่อต้านรับมือญี่ปุ่นแต่ไม่สามารถต้านทานได้และเป็นฝ่ายถอยร่นเรื่อยมา จนฝ่ายพรรคคอมมิวนิสต์จีน กองทัพที่แปด นำโดยนายพล จูเต๋อ นำทัพบุกทางทิศตะวันออกผ่านแม่น้ำแยงซีไปตั้งหลักที่ภูเขาไท่หางเพื่อทำสงครามกองโจรต่อต้านญี่ปุ่น
การถ่ายทำภาพยนตร์ได้รับการช่วยเหลือสนับสนุนจากกองทัพปลดแอกประชาชนจีนร่วมกับบริษัทออกัสเฟิร์สฟิลม์ กำกับโดยเว่ย์ เหลียน เฉิน ตง และเฉิน เจียน
ภาพยนตร์ได้รับรางวัล Golden Rooster Awards ในปี ค.ศ. 2005
สโมสรฟุตบอลนครศรีธรรมราช ยูนิตี้
ไทยลีก 4 ฤดูกาล 2562 – โซนภาคตะวันตก
ไทยลีก 4 ฤดูกาล 2562 โซนภาคตะวันตก  หรือเป็นที่รู้จักในชื่อ ไทยลีก 4 ออมสินลีกตามชื่อผู้สนับสนุนคือธนาคารออมสินนั้น เป็นการแข่งขันไทยลีก 4 ฤดูกาลที่สามนับแต่ก่อตั้งลีกเมื่อ พ.ศ. 2560 โดยมีสโมสรเข้าร่วมการแข่งขันทั้งหมด 9 สโมสร
ฤดูกาล 2561 มี 9 สโมสรเข้าแข่งขันในโซนภาคตะวันตก โดยในการประกาศครั้งแรกนั้นมีสโมสรเข้าร่วมจำนวน 8 สโมสร โดยสโมสรชัยนาท ฮอร์นบิลในไทยลีกได้ส่งทีมสำรองเข้าแข่งขันต่อเนื่องจากฤดูกาลที่แล้ว อย่างไรก็ตาม สโมสรราชบุรี มิตรผลได้แจ้งว่าได้ยื่นแจ้งความจำนงส่งทีมสำรองเข้าร่วมแข่งขันด้วยเช่นกัน แต่เนื่องจากเกิดความผิดพลาดในการส่งเอกสารทางอีเมลทำให้ไม่มีรายชื่อในประกาศจัดการแข่งขันครั้งแรก ทางฝ่ายจัดการแข่งขันได้ตรวจสอบและพบว่าอีเมลของราชบุรี มิตรผลพลัดเข้าไปอยู่ในกล่องจดหมายขยะ จึงอนุมัติให้ทีมสำรองของราชบุรี มิตรผลมีสิทธิ์เข้าแข่งขันไทยลีก 4 ด้วย ทำให้จำนวนสโมสรเพิ่มขึ้นจากเดิม 8 สโมสรเป็น 9 สโมสร
สโมสรที่ชนะเลิศจากฤดูกาลที่แล้วได้แก่นครปฐม ยูไนเต็ดและเลื่อนชั้นสู่ไทยลีก 3 นอกจากนี้ยังมีสโมสรที่เลื่อนชั้นขึ้นมาจากไทยแลนด์ อเมเจอร์ลีก ฤดูกาล 2561 ได้แก่สระบุรี ยูไนเต็ด ซึ่งเลื่อนชั้นขึ้นมาแทนที่นนทบุรีซึ่งตกชั้นในฤดูกาลที่แล้ว
การแข่งขันในโซนภาคตะวันตกใช้ระบบ 3 เลก
จังหวัดซากะ
ฟาโรห์เซนอังค์เทนเร อาโมส
เตติเชริ
เตติเชริ เป็นพระราชินีของอียิปต์โบราณในช่วงปลายราชวงศ์ที่ 17 และต้นราชวงศ์ที่ 18
พระองค์เป็นบุตรสาวของ"ทเจนนา"และ"เนเฟรู" พระองค์เป็นที่รู้จักจากผ้าพันพระศพที่พบในสุสาน TT320 พระองค์ได้รับการคัดเลือกจากฟาโรห์อาโมส แม้ว่าจะไม่ใช่พระราชวงศ์พระองค์เป็นพระมารดาของฟาโรห์ทาโอที่สอง, พระราชินีอาโฮเทปที่ 1 และอาจจะฟาโรห์คาโมส
พระศพของพระองค์ถูกฝังอยู่ในธีบส์และพระองค์อาจจะถูกฝังในสุสาน TT320 ซึ่งไม่พบมัมมี่ของพระองค์หลุมฝังศพที่ ได้รับการระบุอย่างแน่ชัดกับพระองค์ แม้ว่าพระองค์ซึ่งอาจเป็นพระมารดาของฟาโรห์อาโมส พระองค์อาจจะถูกฝังรวมอยู่ในหมู่สมาชิกคนอื่น ๆ ของพระราชวงศ์
ซีนมี่นทู่น
ซีนมี่นทู่น (; เกิด 12 มิถุนายน 2536) นักฟุตบอลอาชีพจากพม่า เขาเล่นให้กับสโมสรฟุตบอลชานยูไนเต็ดและฟุตบอลทีมชาติพม่า เขาประเดิมสนามในนามทีมชาตินัดแรกของเขาเมื่อวันที่ 30 มีนาคม พ.ศ. 2558 ในนัดที่พบกับอินโดนีเซีย
อัสติพาเลีย